Edhem Trako
Edhem Trako je bio bosanskohercegovački pisac, pjesnik i slikar. Rođen je 1937. godine u Kunovu kod Foče. Završio je srednju ekonomsku školu i ekonomski fakultet. Živio je i radio u Foči do 1962, a potom do rata u Bosni i Hercegovini 1992. godine u Banjaluci. Početkom rata kao izbjeglica dolazi u Norvešku, gdje je objavio nekoliko romana. Tokom početka njegove književne karijere pisao je pjesme, kratke priče, te više tematski različitih tekstova. Ranije radove su mu objavljivali studentski list "Polet", banjalučki "Glas", sarajevska "Una" i drugi listovi i časopisi. Roman Kuća na Kunovu je njegovo najpoznatije književno ostvarenje, koje je 1999. godine objavila izdavačka kuća Kutub iz Sarajeva. Osim pisanja, Edhem Trako se amaterski bavio i slikarstvom. Posebnu pažnje posvetio je akvarelima. Edhem Trako je umro 25. 7. 2018. u gradu Kristiansandu, Norveška.